Diari Oficial de la Generalitat Valenciana


Sumari del DOGV 5884, del 03-11-2008 (2008/12680)

Bases per a la provisió en propietat de dues places d'oficial de policia local.
-------------------------------------------------------------------------------

### Dades del document

Número de DOGV
:   5884

Data del DOGV
:   03-11-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/12088


Data del document
:   24-10-2008

Organisme emissor
:   Ajuntament de Requena

Tipus de document
:   Bases

Descriptors 

:   * Requena
    * policia
    * administració local
    * concurs administratiu

Bases per a la provisió en propietat de dues places d'oficial de policia local. [2008/12099]  
Mitjançant la Resolució de l'Alcaldia, de data 1 d'octubre, s'ha acordat aprovar les bases per a la provisió en propietat de dues places d'oficial de policia local, grup C1.   
 L'extracte de les bases és el següent:  
Objecte:  
És objecte d'esta convocatòria la provisió en propietat, pel procediment de promoció interna, mitjançant el sistema de concurs oposició, de dues places d'oficial de la policia local vacants a la plantilla d'este Ajuntament, enquadrades en el grup C, subgrup C1, corresponents a l'escala d'administració especial, servicis especials, classe policia local. Compresa en l'oferta d'ocupació pública de 2008. Podran acumular-se les places que es troben vacants fins al moment de la finalització del procés selectiu.  
Condicions dels aspirants:  
Per a ser admés al concurs oposició per promoció interna, els aspirants hauran de complir els requisits següents:  
a) Ser funcionari de carrera, integrat en la subescala de servicis especials, classe policia local i els seus auxiliars.  
b) Haver romàs, almenys, dos anys com a funcionari de carrera en la categoria d'agent de la policia local.   
c) No patir malaltia ni defecte físic que li impedisca el normal exercici de les funcions pròpies de l'escala i categoria a què aspira, d'acord amb el quadre d'exclusions mèdiques que s'establisca per orde del conseller competent en matèria de policia.  
d) No haver sigut separat o separada, mitjançant expedient disciplinari, del servici de l'Estat, de les comunitats autònomes o de les entitats locals, ni trobar-se suspés ni inhabilitat per a l'exercici de funcions públiques.  
e) Estar en possessió dels permisos que habiliten per a la conducció de vehicles de les classes B, BTP i que permeta la conducció de motocicletes amb unes característiques de potència que no sobrepassen els 25 kW o una relació potència/pes no superior a 0,16 kW/kg, destinats al servici d'urgència o emergències. De conformitat amb el que disposa el Reial Decret 772/1997, de 30 de maig (Reglament General de Conductors).  
f) Estar en possessió del títol de Batxiller Superior, o equivalent, o tindre complides les condicions per a obtindre'l en la data que finalitze el termini de presentació d'instàncies, o d'acord amb la disposició transitòria primera de la Llei 6/1999, de Policies Locals i de Coordinació de les Policies Locals de la Comunitat Valenciana, haver superat el curs d'habilitació corresponent organitzat per l'Institut Valencià de Seguretat Pública.  
Presentació d'instàncies i documentació annexa.  
Presentació d'instàncies i documentació annexa. Les instàncies per a prendre part en la present convocatòria s'adreçaran a l'alcalde president d'este Ajuntament, i es podrà utilitzar la instància model que facilitarà el Departament de Personal.  
Les instàncies es presentaran al Registre General de l'Ajuntament de Requena, o al seu Registre Auxiliar, o en la forma que determina l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
El termini de presentació és de 20 dies naturals, a partir de l'endemà de la publicació de l'extracte d'esta convocatòria en el Boletín Oficial del Estado.  
En les instàncies els aspirants hauran de manifestar que complixen tots i cada un dels requisits exigits en estes bases i que es comprometen a prestar el preceptiu jurament o promesa.  
A les instàncies s'acompanyarà:  
a) Documentació acreditativa dels mèrits al·legats per l'aspirant, mitjançant original d'esta documentació o còpia compulsada. Esta documentació s'haurà d'acompanyar a la instància de sol·licitud d'admissió al concurs oposició, en sobre tancat, que podrà ser lacrat. No es tindrà en compte cap mèrit que no s'acredite en este moment. La documentació es tornarà als concursants que no resulten seleccionats, una vegada siga ferma la resolució del concurs oposició.  
b) Resguard justificatiu si ha pagat la «taxa per activitat administrativa, relativa a la concurrència a les proves selectives per a l'ingrés de personal», que es fixen en la quantitat de 26,25 euros, segons l'ordenança fiscal aplicable. El pagament d'estos drets podrà efectuar-se al compte restringit que a este fi té oberta esta corporació al Banc de València 0093 0347 49, número 3451957278, i haurà d'indicar-se clarament la plaça per a la qual s'efectua l'ingrés.  
Els drets d'examen esmentats només es tornaran a les persones que no siguen admeses en el procediment selectiu, per falta d'algun dels requisits exigits per a prendre-hi part.   
La resta de les bases consten al Negociat de Recursos Humans de l'Ajuntament per a ser consultades, i, si és el cas, obtindre'n una fotocòpia a la consergeria de l'Ajuntament.  
Cosa que es publica perquè se'n prenga coneixement, d'acord amb el que establix la normativa aplicable.  
   
Requena, 24 d'octubre de 2008.- L'alcalde president: Adelo Montés Diana.